Milleks see kõik? Aga sellepärast, et selle õppeaasta algul said minust ja mu heast kolleegist Ruth  Kõivistost Afganistani sõpruskoolide projekti koordinaatorid oma koolis. Meie kooli sõpruskooliks on Aq-Tapa tütarlaste kool Afganistani Kunduzi provintsis. Algul olime üsnagi kõhklevad, sest meie koolist lahkunud kolleeg polnud meile just mitte palju materjali jätnud. Kuid sõpruskoolide projekti koordineerija Maari Ross viis meid projektiga kurssi ja õige pea tundsime end juba palju kindlamalt.